લગભગ ત્રણ મહિના બાદ આ અભિયાનમાં પોલિટિક્સ જોવા મળ્યું અને કેટલાક યુવાનો આ અભિયાનના વિરોધમાં થઈ ગયા અને અમારા ગ્રુપ વિશે ખોટો પ્રચાર કરવા લાગ્યા ! મેં અમારા ગ્રૂપના મેમ્બરને મિટિંગ માટે મારા ઘરે બોલાવ્યા અને કહ્યું, ફ્રેન્ડ્સ હવે આપણી મુવમેન્ટ ‎ખોટી દિશામાં જઈ રહી છે અને હવે આપણે કંઈક તો કરવું જ પડશે ! અંજલી બોલી, તો શું આપણે આ અભિયાન બંધ કરવું પડશે ? મેં કહ્યું, ના બંધ તો કોઈપણ ભોગે નહીં જ થાય ! ત્યારે રોહને કહ્યું, તો કંઈક એવું કરીએ કે આપણું અભિયાન સુરક્ષિત રહે અને જેમ ચાલે છે તેમ ચાલતું જ રહે ! હાર્દિકે કહ્યું, આપણે ગવર્નમેન્ટને જ આપી દઈએ તો ? રોહને કહ્યું, તો તો બીજા દિવસે જ આ મુવમેન્ટનો એન્ડ આવશે ! અંજલી બોલી, તો આપણે કોઈ પ્રાઇવેટ સંસ્થાને આપીએ તો ? સમીર બોલ્યો, આપણે કોઈ મલ્ટી નેશનલ કંપનીને સી.એસ.આર માટે આપીએ તો ? મેં કહ્યું, આ કંઈક સારો આઈડિયા છે ! રોહને કહ્યું, શું આ સિક્યોર રહેશે ? મેં કહ્યું, હા, કોર્પોરેટમાં આ સિક્યોર રહેશે ! અમે બધા ભેગા મળીને એક પ્રપોઝલ બનાવ્યું અને એક મલ્ટી નેશનલ કંપનીને આપ્યું અને એ કંપનીએ અમારા મુવમેન્ટના વખાણ કર્યા અને પ્રપોઝલ એક્સેપ્ટ પણ કરી લીધુ ! અમને હવે શાંતિ થઈ અને અમે જાતિવાદને હટાવવાનું એક નવું અભિયાન શરું કર્યું !